open-index/open-wikipedia-markdown huggingface dataset:
The Uptown Poker Club (album)

***The Uptown Poker Club*** er et musikkalbum av Jerry Reed som ble utgitt desember 1973. Reed komponerte tre sanger selv til dette albumet, mens han var med å lage «Nobody». «Honkin'» er en instrumental. Produsent for albumet var Chet Atkins og Reed.

## Sporliste
### Side 1
# «The Uptown Poker Club» (Jean Havez/Bert Williams/William Vodery) – 3:27 – (innspilt 7. september 1973)
# «Some Of These Days» (Shelton Brooks/Cole Porter) – 4:15 – (innspilt 7. september 1973)
# «Everybody Has Those Kind of Days» (Rodney Crowell) – 3:00 – (innspilt 3. august 1973)
# «Lay It on My Lady (What's on My Mind)» (Chris Christian) – 2:33 – (innspilt 17. september 1973)
# «It's Tough All Over» (Jerry Reed Hubbard) – 2:48 – (innspilt 3. august 1973)

### Side 2
# «Nobody» (Antony Rodgers/Bob Williams/Jerry Reed Hubbard) – 4:16 – (innspilt 7. september 1973)
# «Travelin' Music» (Shel Silverstein)– 3:01 – (innspilt 5. april 1973)
# «Honkin'» (Jerry Reed Hubbard) – 2:15 – (innspilt 24. januar 1973)
# «You've Got It» (Jerry Reed Hubbard) – 2:10 – (innspilt 6. april 1973)
# «North to Chicago» (Les Pouliot) – 2:41 – (innspilt 24. januar 1973)

## Musikere og instrumenter<small></small>

*Jerry Reed: vokal, gitar
*Paul Yandell: gitar
*Pete Wade: gitar
*Jerry Shook: gitar
*Merle Travis: gitar
*Hal Rugg: dobro
*Hargus Pig Robbins: piano, orgel
*Larry Butler: piano, orgel
*Jerry Smith: piano, orgel
*Floyd Cramer: piano, orgel
*Henry Strzelecki: bass
*Stephen Schaffer: bass
*Larrie Londin: trommer
*Kenny Malone: trommer
*Willie Ackerman: trommer
*Hayward Bishop: trommer
*Charles Goodrum: trommer
*Ralph Gallant: trommer

## Referanser
Bjarne Børde

**Bjarne Vilhelm Børde** (født 5. juli 1897 i Aker, død 26. juni 1976) var en norsk diplomat og ambassadør.

## Karriere
Etter skolering i handelsfaget og noe reising i Amerika var han sekretær ved et opplysningskontor for næringsveiene i perioden 1918–1922, og fra 1921 kansellist ved den norske legasjon i Mexico og i arrangementskomiteen for norsk deltakelse ved Verdensutstillingen i Rio de Janeiro, som pågikk fra 1922 og noen måneder inn i 1923. På 1930-tallet var han byråsjef ved opplysningskontoret til Utenriksdepartementet, fra 1938 var han ett år ved legasjonen i København, før han frem til 1945 var kontorsjef i Forsyningsdepartementet. Deretter var han administrerende direktør for det nystartede Norges Eksportråd i fem år, kun avbrutt av en periode som handelsråd for det vestlige USA. I 1951 ble han utnevnt til generalkonsul i San Francisco. I 1958 ble han utnevnt til ambassadør ved Norges ambassade i Reykjavik, der han virket frem til 1962.

## Familie
Han var sønn av tollkontrollør Peter Bernhard Amundsen (1866–1916) og Rina Giltvedt (1867–1953). I 1928 giftet han seg med den danske Anna-Charlotte Bjerg (1906–1980). De ble foreldre til Unni Børde Kröyer (1930–1991), som var programsekretær i NRK og gift med islandske ambassadøren Haraldur Kröyer (1921–1995), ambassadør Ketil Børde (1935–2022) og NRK-journalist Haakon Børde (1940–2023).

## Utgivelser
* 

## Referanser
Järntorget

**Järntorget** eller **Jerntorget** kan vise til:

* Järntorget (Arboga)
* Järntorget (Eskilstuna)
* Järntorget (Fagersta)
* Järntorget (Göteborg)
* Jerntorget (Sandviken)
* Järntorget (Stockholm)
* Järntorget (Örebro)
Friidrett under Sommer-OL 1920 – 400 meter menn

**400 meter for menn** var en av løpøvelsene i friidrett under Sommer-OL 1920 i Antwerpen. Det var sjette gangen distansen var med på det olympiske programmet. Det var 37 deltakere fra seksten nasjoner som deltok i konkurransen som ble avviklet 19. og 20. august 1920.

## Rekorder
Gjeldende rekorder før lekene i 1920:

*(*)* 440 yards (= 402,34 m)

## Resultater

### Forsøksheat

**Heat 1**

**Heat 2**

**Heat 3**

**Heat 4**

**Heat 5**

**Heat 6**

**Heat 7**

**Heat 8**

**Heat 9**

**Heat 10**

### Kvartfinaler

**Kvartfinale 1**

**Kvartfinale 2**

**Kvartfinale 3**

**Kvartfinale 4**

### Semifinaler

**Semifinale 1**

**Semifinale 2**

### Finale

## Eksterne lenker
* Resultater og profilside  på sports-reference.com
World Marathon Majors

**World Marathon Majors** er en årlig friidrettskonkurranse som omfatter maratonløpene i Tokyo, Boston, London, Berlin, Chicago og New York. Dessuten inngår løpene i verdensmesterskap og OL de årene disse gjennomføres.

## Eksterne lenker
*
Kota Marudu

**Kota Marudu**, tidligere **Bandau**, er et distrikt i Kudat-divisjonen i den malaysiske staten Sabah. Distriktet ligger på nordvestkysten, og har et areal på  kvadratkilometer og et folketall på . Administrasjonssenteret er byen Kota Marudu.

Distriktet strekker seg fra Sørkinahavet, rundt deler av Marudubukta, og sørover mot Crockerfjellene. Gunung Tambuyukon og deler av Kinabalu nasjonalpark ligger i fjellområdet, som utgjør rundt to tredjedeler av distriktet. Resten av distriktet er dal- og kystområder, med utløpet til fem elver i Marudubukta. 

## Historie
Etter opprettelsen av North Borneo Chartered Company i 1881, ble det etablert en nederlandsk tobakksplantasje i byen Bandau og en britisk gummiplantasje i Langkon. Det ble også bygd en brygge i Bandau for å få fraktet eksportvarene til skip som lå i Marudubukta. 

I 1974 endret byen, og området, navn fra Bandau til Kota Marudu til minne om et tidligere fort som lå i Marudubukta. Det ble brukt av den lokale frihetskjemperen Sharif Osman, som kjempet mot de britiske kolonialistene på 1900-tallet. Kota Marudu-distriktet ble opprettet den 1. januar 1983.

## Næringsliv
Det er en målsetning å gjøre distriktet til et sentrum for jordbruk og økonomisk aktivitet i Nord-Sabah. Et av Sørøst-Asias største solkraftverk, SMK Langkon, ligger i distriktet. 

Turismen, med satsing også på økoturisme, har fått økende betydning. Av severdigheter regnes fossefallet Sorinsim og en årlig maisfestival. Sharif Osmans fort og gravsted ligger i byen Kota Marudu.

## Byen
Byen Kota Marudu har  innbyggere, og ligger i bunnen av Marudubukta.  

## Referanser


## Kilder
* Offisiell hjemmeside for Kota Marudu Member of Parliament: Profile of Kota Marudu
Pitas

**Pitas** er et distrikt i Kudat-divisjonen i den malaysiske staten Sabah. Distriktet ligger på Bengkoka-halvøya på nordvestkysten, med Marudubukta i vest, Sør-Banggi-stredet i nord og Sulusjøen i øst. Det har et areal på  kvadratkilometer og et folketall på . Administrasjonssenteret er byen Pitas.

Distriktet var tidligere avhengig av fiskeri og jordbruk og var regnet som lite utviklet, og som ett av de fattigste i Malaysia. Det er satt i gang utbygging av infrastruktur og fasiliteter med mål om en bedre utnytting av naturressurser og for å gjøre området attraktivt for turisme. Pitas er også i ferd med å bli blant de største gummiprodusentene i Sabah. 

Pitas var tidligere kjent som *Tupak*. Distriktet ble opprettet den 8. juni 2010. 

## Byen
Byen Pitas har 895 innbyggere.  

## Referanser
Erik Hørlück Berg

**Erik Hørluck Berg** (født 14. november 1964) er en norsk politiker (V) og gårdbruker.

Han er utdannet landbruksøkonom, og er fagsjef i Norsk Landbruksrådgiving Østafjells. Han jobbet deler av 2015 som politisk rådgiver for Venstres Stortingsgruppe, og ble i en uhøytidelig kåring gjort av avisen Nationen plassert som nr 59 og de 100 mektigste i norsk landbruk.

Han har vært leder i Buskerud Venstre fra 2016 og var medlem av kommunestyret i Modum fra 2007 til 2015. Medlem av Venstres Landstyre fra 2011. Medlem av styret i Buskerud Venstre fra 2008. Politisk Nestleder i Buskerud Venstre 2010. Valgkampleder stortingsvalget 2013, og valgkampsekretær kommunevalget 2011. Leder i Modum Venstre fra 2006.

Han var leder i Buskerud Bondelag 2005-2010 (nestleder 1999-2003) og leder av Buskerud Landbruksselskap fra 2006-2010. Leder i Styret for stiftelsen Foss Gård 2009-2013. Leder av stiftelsen Egertorget Matfestival 2009-2010 (som han bidro til å stifte). Var leder av interimsstyret for etableringen av Norsk Landbruksrådgivng Østafjells 2007-2008.

Var i unge dager aktiv i aktiv i Bygdeungdomslaget bl.a. som nestleder i Buskerud 1987-91. Leder av hovedkomiteen for Høstarrangement i 1992, og landstevnet i 1998. Nestleder i European Rally 1993.

Han har vært og er styreleder/medlem er flere selskaper i Norge, Danmark og Ukraina.

## Referanser
Afrocimex constrictus

***Afrocimex constrictus*** er en tege som er nært beslektet til veggedyret *[[Cimex lectularius]]*, det er en parasitt som livnærer seg av å suge blod fra fruktflaggermus i grotter i Øst-Afrika. Bestandsstørrelse kan omfatte millioner av individer, og det kan være opp til 15 dyr på en vert. Det ble anslått at voksne flaggermusveggedyr suger blod ca en gang per uke og dermed kan trekke 1-28 mikroliter blod per dag per vert.

Som mange andre i samme artsfamilie reproduserer *Afrocimex constrictus* seg gjennom traumatisk inseminasjon. Under parring, penetrerer hannen kvinnens underliv med sine kjønnsorganer, og får utløsning inn i kroppens hulrom, i et spesielt organ kalt spermalege. Mens kvinner har ytre genitalia, blir de kun brukt til egglegging, ikke til parring.  Afrocimex constrictus hannene kan også penetrere og inseminere andre hanner. Mann-mann parring var opprinnelig trolig skadelig for hanner, det ble derfor spekulert i at mannlig parring var grunnen til at Afrocimex constrictus hanner har - som hunnene - utviklet en spermalege. Hannens spermalege ser lik ut, men er ikke identisk med den kvinnelige spermalegen, og hannene får færre penetreringer enn hunnene. I en hule er det registrert at rundt 80% av hunnene prøver å etterligne den mannlige versjonen av spermaleget, og at slike hunner får færre penetreringer fra menn enn hunner som har den opprinnelige spermalege typen.

## Eksterne lenker
*
Konkurransebegrensende avtaler mellom foretak

**Konkurransebegrensende avtaler mellom foretak** er et begrep i konkurranselovens paragraf 10 første ledd som forbyr enhver avtale mellom foretak, enhver beslutning truffet av sammenslutninger av foretak og enhver form for samordnet opptreden som har til formål eller virkning å hindre, innskrenke eller vri konkurransen i det indre marked. Regelen gjelder likt i hele EU .

Avtaler med slikt innhold har ingen rettsvirkning og kan ikke gjøres gjeldende.

En slik avtale er likevel tillatt dersom det vil «bedre produksjonen eller fordelingen av varene eller til å fremme den tekniske eller økonomiske utvikling» og «sikrer forbrukerne en rimelig andel av de fordeler som er oppnådd», uten «å pålegge vedkommende foretak restriksjoner som ikke er absolutt nødvendige for å nå disse mål» eller «å gi disse foretak mulighet til å utelukke konkurranse for en vesentlig del av de varer det gjelder».

Enhver som mener at et foretak har inngått en konkurransebegrensede avtale kan klage forholdet til Konkurransetilsynet eller Europakommisjonen. Parten som blir berørt av konkurransebegrensede avtale kan også saksøke foretaket og få avtalen opphevet av domstolen.

## Referanser




## Eksterne lenker
* Lovdata.no – Konkurranseloven: Kapittel 3. Forbudte konkurransebegrensninger § 10
2. divisjon fotball for menn 1986

**2. divisjon fotball for menn 1986** var det nest øverste nivået i norsk fotball. 24 lag var fordelt på 2 avdelinger med 12 lag i hver.

## Opp- og nedrykk
Begge avdelingsvinnerne rykket direkte opp til 1. divisjon 1987. Nummer to i hver avdeling spilte kvalifisering mot nummer 10 i 1. divisjon om opprykk. De tre nederste lagene fra hver avdeling rykket ned.

Direkte opprykk:  (avdeling A) og  (avdeling B)

Kvalifisering:  beholdt plassen etter kvalifiseringskamper mot  (avdeling A) og  (avdeling B)

Nedrykk: 
,  og  fra avdeling A, 
,  og  fra avdeling B

## Avdeling A

## Avdeling B

## [[Kvalifisering til Eliteserien i fotball|Kvalifisering]]
*  -  1-2
*  -  2-0
*  -  0-1

## Se også
*Kvalifisering til Eliteserien i fotball

## Kilder
*rsssf.no
Hylleselskap

**Hylleselskap** er et selskap, for eksempel et aksjeselskap  som er  registrert  i Foretaksregisteret og klargjort for oppstart. Selskapet skal ikke hatt virksomhet før det tas i bruk. Foretaksregisteret i Brønnøysund er den offentlige forvaltningsenheten som tildeler organisasjonsnummer ved stiftelse, oppdaterer firmaattester ved vedtektsendringer og styreendringer, kunngjøringer og stiller krav om rapportering mv. for alle selskaper. 

I Norge er tilbydere av hylleselskaper underlagt lov om tiltak mot hvitvasking og terrorfinansiering (hvitvaskingsloven). Advokater, revisorer og regnskapsførere kan tilby hylleselskaper gjennom sin virksomhet som er underlagt hvitvaskingsloven. Andre må ha tillatelse fra Finanstilsynet for å bistå med stiftelser av selskaper og hylleselskaper.

## Referanser
Weinreichius

***Weinreichius*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Slekten omfatter bare én kjent art fra Vietnam.

## Utseende
En stor (49–78 millimeter), avlang, mørk hjortebille. Kroppen er svart bortsett fra dekkvingenes bakre del som er rødlige. Hannens mandibler (overkjever) er kraftig forstørrede som vanlig hos hjortebiller, hos denne arten er de særlig kraftige, gevir-lignende og sterkt nedoverkrummede i spissen. De er fint sagtagget på innsiden og har en kraftig tann omtrent to tredjedeler ut på kjeven. Hodet mangler påfallende utvekster, hode og pronotum har nettmasket mikroskulptur og ser ganske matte ut. Pronotum har jevnt rundede sider.

## Levevis
Larvene utvikler seg trolig i råtne trestammer.

## Utbredelse
Arten er bare kjent fra Vietnam, som utmerker seg med en meget artsrik fauna av hjortebiller.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *Weinreichius* Lacroix, 1978
******** *[[Weinreichius perroti]]* Lacroix, 1978

## Eksterne lenker
* 
* Oversikt over artene
* Bildegalleri
Egil Winsnes

**Egil Winsnes** (født 29. september 1919, død 30. mars 1991) var en norsk diplomat.

Han startet i Utenriksdepartementet i 1946 og var tilsatt ved ambassadene i Washington, Stockholm og Brussel.  Fra 1962 var han tilbake i Oslo som byråsjef for det kontor som holdt orden på Norges handelspolitiske samkvem med EF.  I 1966 bar det til Norges ambassade i Paris som handelsråd, og fra 1970 som ambassaderåd. Fra 1974 til tidlig 1980-tall var han generalkonsul i Cape Town og leder for Norges faste delegasjon ved  Europarådet i Strasbourg. Han etterfulgte i 1984 Olav Lydvo som ambassadør til Marokko og Tunisia, stasjonert ved Norges ambassade i Rabat.  I 1986 var han involvert i å få frigitt det norske dykkerskipet «Wildrake» (Anders Wilhelmsens rederi) som var satt under arrest i Tunisia.

Han var sønn av litteraturprofessor Andreas Hofgaard Winsnes (1889–1972) og Haldis Knudsen (1892–1968).

## Referanser
Tongzhi-restaurasjonen

**Tongzhi-restaurasjonen** () fant sted i perioden fra ca 1860 til 1874 i Kina. Den er oppkalt etter Tongzhi-keiseren, men fant sted mens han selv var mindreårig og landet ble regjert i hans navn av enkekeiserinne Cixi (formelt i samarbeid med enkekeiserinne Ci'an) og med blant annet Zeng Guofan og Li Hongzhang som rådgivere.

Tongzhi-restaurasjonen videreførte selvstyrkingsbevegelsen ledet av Zeng Guofan og Li Hongzhang.  

Selv om det ble holdt fast ved Kinas overlegenhet over Vesten i moralsk og filosofiske henseelse på grunn av landets konfucianisme, anerkjente man beholvet for å lære av utlandet innen økonomi, militærkunst og teknologi.

Det ble igangsatt studier av utenlandske kulturer, språk og teknologier, særlig ved utviklingen av sakssvarende høyere utdannelse (som høyskolen Tongwenguan) og ved å sende unge kinesere til utenlandsstudier. Det ble også forsert industrialisering ved bygging av et stort antall skipsverft, arsenaler og våpenfabrikker. 

## Litteratur
*Jung Chang: *Empress Dowager Cixi: The Concubine who Launched Modern China*, Jonathan Cape: London, 2013, ISBN 9780224087438 
* Wolfram Eberhard: *Geschichte Chinas. Von den Anfängen bis zur Gegenwart* (=*Kröners Taschenausgabe.* Bd. 413). 3., erweiterte Auflage. Kröner, Stuttgart 1980, ISBN 3-520-41303-5.
* John King Fairbank: *Geschichte des modernen China. 1800–1985* (Originaltittel: *The Great Chinese Revolution*.) Deutscher Taschenbuch-Verlag, München 1989, ISBN 3-423-04497-7.
* Jacques Gernet: *Die chinesische Welt. Die Geschichte Chinas von den Anfängen bis zur Jetztzeit* (= *Suhrkamp-Taschenbuch* 1505). 1. Auflage, Nachdruck. Suhrkamp, Frankfurt am Main 2004, ISBN 3-518-38005-2.
* Gisela Gottschalk: *Chinas große Kaiser. Ihre Geschichte, ihre Kultur, ihre Leistungen. Die chinesischen Herrscherdynastien in Bildern, Berichten und Dokumenten.* Weltbild, Augsburg 1992, ISBN 3-89350-354-4.
* Jonathan D. Spence: *Chinas Weg in die Moderne* (= *dtv* 30795). Aktualisierte und erweiterte Ausgabe. Deutscher Taschenbuch-Verlag, München 2001, ISBN 3-423-30795-1.
*Mary C. Wright: *The Last Stand of Chinese Conservatism: The T'ung-Chih Restoration, 1862 -1874.* Stanford, CA: Stanford University Press, 1957.
Pseudorhaetus

***Pseudorhaetus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Middelsstore til store, mørke hjortebiller. Artene har avlang kroppsform og er påfallende blanke. Dekkvingene kan være mer eller mindre rødlige, for øvrig er de svarte. Hannene har forstørrede kjever, hos denne slekten vider disse seg ut og danner er nesten firkantet gevir. Hodet er nokså rundet sett ovenfra, uten påfallende utvekster.

## Levevis
Larvene utvikler seg i råtne trestammer.

## Utbredelse
Slekten er utbredt i Sørøst-Asia der de er kjent fra Vietnam, Taiwan og det sørlige Kina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *Pseudorhaetus* Planet, 1899
******** *[[Pseudorhaetus oberthuri]]* Planet, 1899 - Vietnam
******** *[[Pseudorhaetus sinicus]]* (Boileau, 1899) - det sørlige Kina

## Eksterne lenker
* 
* Oversikt over artene
* Bildegalleri
Anja Berggård Endresen

**Anja Berggård Endresen** (født 1974) er en norsk politiker (V).  

Hun er gruppeleder for Sola Venstre siden 2011. I perioden 2015-2019  var hun gruppeleder i Venstres fylkestingsgruppe i Rogaland og ledet Regional- og kulturutvalget. I samme periode var hun også valgt medlem i Fylkesutvalget samt Fylkestinget i Rogaland. 

Endresen har arbeidet som lærer i Stavangerskolen siden 2001. Høsten 2022 begynte hun på Kjerrberget ungdomsskole i Sola.

## Referanser


## Eksterne lenker
* 
*
Mujia

**Mujia** (kinesisk: 木枷, pinyin: *mù jīa* eller  枷鎖, *jiā suǒ*, eller fra fransk: **cangue**, eller «krage-gapestokk») var en innretning benyttet for allmenn bespottelse og ydmykelse og som legemlig avstraffelse i Kina  og visse andre deler av Øst-Asia og Sørøst-Asia frem til inn på 1900-tallet. 

## Vanlig utforming
Det var flere forskjellige utforminger av innretningen. Men en typisk *mujia* bestod av et stort og tungt flatt brett med et hull i midten stort nok for nakke og hals. Brettet hadde to deler. De ble lagt rundt halsen og festet i smal nok posisjon med hengsler og lås. 

Straffen var å ha brettet påført i en bestemt periode, avhengig av forbrytelsens art. Den store Ming-lovboken (大明律) fra 1397 foreskrev at innretningen skulle være av tre og veie 25, 20 eller 15 jīn (omtrent 12,5, 10 eller 7,5 kilo) avhengig av forbrytelsen. Ofte var den så stor at fangen trengte hjelp til å spise og drikke, fordi han ikke kunne nå munnen med hendene.

Ordet *cangue* på fransk kommer fra det portugisiske *canga*, som betyr åk.

## Referanser


## Eksterne lenker
*
Rosseland skule

**Rosseland skule** er en barneskole på Rosseland i Time kommune. Skolen har elever fra 1. til 7. trinn. Det går ca 500 elever og 50 lærer som jobber på skolen. Skolen har bare kapasitet på inntil 525 elever og har måttet ta i bruk andre bygninger, blant annet Timehallen som undervisningslokaler.

## Referanser


## Eksterne lenker
* Skolens hjemmeside
Karsten Klepsvik

**Karsten Klepsvik** (1952–2025) var en norsk diplomat og ambassadør. 

Han tok artium ved Voss gymnas og var cand.polit. fra Universitetet i Bergen (UiB).

Klepsvik var blant annet pressetalsmann i Utenriksdepartementet (UD) 2000-2004, polarrådgiver i UD 2004-2013, ambassadør til Polen 2013-2017 og ambassadør til Litauen 2017-2020. 

## Karriere

* 1981–1983: Utenriksdepartementets aspirantkurs
* 1983–1986: ambassadesekretær ved Norges ambassade i Manila
* 1986–1989: ambassadesekretær ved Norges ambassade i Washington DC
* 1990–1992: Fiskeridepartementet, først som byråsjef i Internasjonal seksjon, deretter som ekspedisjonssjef i Ressursavdelingen
* 1992–1993: administrerende direktør i Fiskeri- og Havbruksnæringens Landsforening i NHO
* 1993–1995: Utenriksdepartementet: ekspedisjonssjef, deretter barentsrådgiver
* 1995–1999: ministerråd ved Norges ambassade i Washington, under ambassadør Kjeld Vibe
* 1999–2000: ekspedisjonssjef i Utenriksdepartementet i den nyopprettede avdeling for menneskerettigheter, demokratibygging og humanitær bistand
* 2000–2004: pressetalsmann i Utenriksdepartementet
* 2004–2013: polarrådgiver i Utenriksdepartementet, deretter hvalfangstkommissær
* 2013–2017: ambassadør ved Norges ambassade i Warszawa
* 2017–2020: ambassadør ved Norges ambassade i Vilnius, Litauen

## Familie
Karsten Klepsvik var sønn av Harald Nikolai Klepsvik (1916–2000) og Magdalena Torborg Hallvardsdtr. Kleppe (1918–2021).

Han hadde ti søsken; blant hans søsken var bistandsarbeideren Ingunn Klepsvik (født i 1946), som har vært ambassadør til Tanzania.

Karsten Klepsvik var medeier i skipsrederiet North Sea Shipping, som drives av familiene Klepsvik og Økland fra Bakkasund i Austevoll.

## Ordener og utmerkelser
Karsten Klepsvik var kommandør av Den Kongelige Norske Fortjenestorden og var tildelt Storkorset av Republikken Polens fortjenstorden.

## Referanser
A Good Woman’s Love (album)

***A Good Woman's Love*** er et musikkalbum av Jerry Reed som ble utgitt juni 1974. Reed komponerte tre sanger selv til dette albumet. Produsent for albumet var Chet Atkins og Reed.

## Sporliste
### Side 1
# «A Good Woman's Love» (Cy Coben) – 2:54 – (innspilt 27. desember 1973)
# «St. Louis Blues» (William Handy) – 4:15 – (innspilt 20. september 1973)
# «Oh Shenandoah» (Jerry Reed Hubbard) – 2:59 – (innspilt 20. september 1973/1. februar 1974)
# «Hurry Home» (Chris Christian) – 2:31 – (innspilt 27. desember 1973)
# «Everybody Needs Someone» (Jerry Reed Hubbard) – 3:01 – (innspilt 7. januar 1974)

### Side 2
# «Home Sweet Home Revisited» (Rodney Crowell) – 4:16 – (innspilt 7. januar 1974)
# «Rollin' in My Sweet Baby's Arms» (Charlie Monroe)– 2:30 – (innspilt 27. desember 1973)
# «All Day Ride» (Stewart Harris) – 2:15 – (innspilt 24. januar 1973)
# «Mystery Train» (Junior Parker/Sam Phillips) – 2:17 – (innspilt 27. desember 1973)
# «Crude Oil Blues» (Jerry Reed Hubbard) – 2:36 – (innspilt 20. desember 1973)

## Musikere og instrumenter<small></small>

*Jerry Reed: vokal, gitar
*Paul Yandell: gitar
*Pete Wade: gitar
*Randy Goodrum: piano
*Vassar Clements: fele
*Steve Schaffer: bass
*Larrie Londin: trommer

## Referanser
Saint-Georges-sur-Meuse

**Saint-Georges-sur-Meuse** er en kommune i provinsen Liège i Belgia. Kommunen består av én delkommune: Saint-Georges-sur-Meuse.

## Referanser


## Eksterne lenker
*
Waremme

**Waremme** (nederlandsk: Borgworm) er en kommune og by i provinsen Liège i Belgia. Kommunen består av sju delkommuner: Waremme (Borgworm), Bettincourt (Bettenhoven), Bleret, Bovenistier, Grand-Axhe, Lantremange og Oleye (Liek). Navnet har Waremme fått fra elva Geer (Jeker), som tidligere het Waremme eller Worm på nederlandsk. Tidligere var kommunens franske navn Waremme-le-Château, som viser til en borg eller et slott ved elva Geer (sånn som «borg» i det nederlandske navnet). 

## Referanser


## Eksterne lenker
*
Ravnene

***Ravnene*** (svensk originaltittel *Korparna*) er en roman av den svenske forfatteren Tomas Bannerhed fra 2011. Boken var hans debutroman, og kom også i norskspråklig oversettelse i 2012 med den direkte oversatte tittelen *Ravnene*. Filmrettigheter til boken er også blitt solgt. 

Handlingen i romanen er lagt til 1970-tallets Småland, og tar for seg den tolvårige hovedpersonen Klas` oppvekst på den svenske landsbygden. 

For *Ravnene* har Bannerhed mottatt flere priser. Blant annet mottok han Augustprisen for årets svenske skjønnlitterære bok i 2011, og Borås Tidnings debutantpris i 2012.

## Referanser
Arbeidermesterskapet i fotball 1924

**[[Arbeidermesterskapet i fotball]] 1924** var det første norske arbeidermesterskapet i fotball 
som ble arrangert av Arbeidernes Idrettsforbund (AIF). Roy (Hurum) 
vant turneringen etter å ha slått Slemmestad 2-1 i finalen.

**Roys vinnerlag**: A. Paulsberg, H. Johansen, R. Berger, Lind, A. Johansen, T. Olsen, S. Hansen, T. Magnussen, H. Andersen, S. Paulsberg og H. Pettersen.

## Runder
* 1. runde: Spilt 28. september. 9 kamper, 3 lag walk-over. Totalt 21 lag.
* 2. runde: Spilt 5. oktober. 5 kamper, 2 lag walk-over.
* 3. runde: 12. oktober.
* Semifinaler: 26. oktober.
* Finale: 9. november.

## 1. runde

Walk-over: Slemmestad, Moss AIL, 
Roy.

## 2. runde
* **Bjølsen BK** – Spartacus 2-1
* **Lynild Oslo** – Enerhaugen 5-2
* **[[Sportsklubben Rapid|Moss AIL]]** – Spring Oslo 4-3
* **Sleipner Oslo** –  0-2, 3-2 (omkamp etter protest)
* **[[Slemmestad Idrettsforening|Slemmestad]]** – Nyland 3-1 e.e.o.

Walk-over: Roy, Grüner.

## 3. runde
* **Bjølsen BK** – Lynild Oslo ?-?
* **[[Tofte Fremad Idrettsforening|Roy]]** – Grüner 6-5
* **[[Slemmestad Idrettsforening|Slemmestad]]** – Sleipner Oslo 3-1
* Moss AIL w.o.

## Semifinaler
* Bjølsen BK – **[[Slemmestad Idrettsforening|Slemmestad]]** 0-1
* **[[Tofte Fremad Idrettsforening|Roy]]** – Moss AIL 4-2

## Finale
* **[[Tofte Fremad Idrettsforening|Roy]]** – Slemmestad 2-1

## Se også
* Norgesmesterskapet i fotball for menn 1924
* Liste over fotballklubber i Arbeidernes Idrettsforbund

## Referanser


## Kilder
* Arbeiderbladet
Anne Line Gjersem

**Anne Line Gjersem** (født 1994) er en norsk kunstløper. Hun ble norgesmester i 2011, 2015 og 2016. Under Nebelhorn Trophy 2013 sørget hun for å sikre Norge en OL-plass i kunstløp i kategorien kvinner, single under Vinter-OL 2014 i Sotsji. Dette var første gang Norge var kvalifisert i kunstløp siden 1994 og første deltagelse i kunstløp siden 1964. Under lekene kvalifiserte Gjersem seg til finalen, og endte på 23.-plass. Hun har også deltatt fire ganger i både VM og EM, og har på sitt beste oppnådd 17.-plass i VM 2015. 

Gjersem har norsk far og filippinsk mor. Tvillingsøsteren hennes, Camilla, konkurrerer også i kunstløp på internasjonalt nivå. De var begge med i det første programmet i den andre sesongen av *[[Min idrett]]* som gikk første gang på NRK1 den 27. mars 2012.

## Programmer

## Konkurransehøydepunkter

## Referanser




## Eksterne lenker
* 
* 
* Anne Line Gjersem på www.rinkresults.com
*
Renqing

***Renqing*** (kinesisk: 人情, pinyin: *rénqíng*) er en av grunnbetingelsene for det kinesiske guanxisystemet (关系). Det står for gjensidigheten i utveksling av gaver og tjenester innen en persons sosiale og yrkesmessige nettverk.

*Renqing* kan være en relasjon og forpliktelse som består i årevis, kanskje livslangt, kanskje over flere slektsledd.
Forkys

**Forkys** (gresk: Φόρκυς) var en havgud i gresk mytologi, de skjulte farer i havets dyp og herre over alle stor monstre i saltvann som hvaler. Han er en opphavlig havgud, generelt sitert (først hos Hesiod) som sønn av Pontos (Havet) og Gaia (Jorden). I henhold til de orfiske hymner var Forkys sammen med Kronos og Rhea de eldste avkommet til Okeanos (urstrømmen som omkranset hele jorden) og Tethys (havgudinne). Károly Kerényi, forsker på antikkens mytologi, slo sammen Forkys med de tilsvarende havgudene Nerevs og Protevs. I bevarte romerske mosaikkbilder er Forkys avbildet som en havmann med fiskehale, krabbeklør til hender og med rød hud.

## Forkydene
Forkys hadde sin søster Keto (gresk: Κητώ; «havmonster») som hustru, og Hesiods *[[Theogonien]]* («Gudenes tilblivelse») listet avkommet deres som Ekidna (Ἔχιδνα; «hunn-slange»), gorgonene (søstrene Medusa, Stheno og Euryale); graierene (Enyo, Deino og Pemfredo); og draken Ladon. Dette avkommet synes å være konsistente på tvers av kildene, bortsett fra Ladon som tidvis ble sitert som et barn av Ekidna og Tyfon, og er da Forkys og Ketos barnebarn.

''Bibliotheca'' og Homer viser til havmonsteret Skylla som en datter av Krataiis (et av de andre navnene til Keto; κραταιίς «mektig») og hvor *Bibliotheca* spesifiserer at hun også var Forkys' datter. *Bibliotheca* refererer også til Skylla som datter av Trienos (et annet navn for Keto, Τρίενος, fra τρίενος, «innenfor tre år»), således antyder at Krataiis og Trienos er det samme vesen. Apollonios Rhodios siterer Skylla som datter av Forkys og av en sammensmeltet Krataiis-Hekate. Den greske poeten Stesichoros fra Sicilia refererte til Skylla som en datter av Forkys og Lamia (muligens oversatt som «haien» og refererer da til Keto framfor den mytologiske libyske dronning).

Skolia («kommenterer») på Apollonios Rhodios siterer Forkys og Keto som foreldre til hesperidene, men denne påstanden er ikke gjentatt i noen andre antikke kilder.

Homer viser til Thoosa, mor til kyklopen Polyfemos med Poseidon, som en datter av Forkys uten at en mor navngis, men det kan antas Keto var moren.

## Referanser


## Litteratur
* Kerenyi, Karl [1951] (1980): *The Gods of the Greeks*
* Bloch, Leo (1909): «Phorkys 1)» i: Roscher, Wilhelm Heinrich (red.): *Ausführliches Lexikon der griechischen und römischen Mythologie*. Bind 3,2, Leipzig, spalte. 2431–2435 (digitalisert).

## Eksterne lenker
* Phorcys, *Theoi Project*
* Le Grenier de Clio, *Mythologica* (fransk)
ELKO

**ELKO** (opprinnelig **A/S Elektrokontakt**) er et nordisk selskap som produserer stikkontakter, lysbrytere, termostater og andre smarthusløsninger.  Selskapet ble grunnlagt 17. juli 1945 av Knut Ervik og Kaare Kristensen i Oslo.

I starten var det 8 ansatte men etter som etterspørselen økte måtte de starte produksjon på ytterligere 3 steder og i 1961 flyttet de til eget kontor- og fabrikkbygg i Sandvika. Bedriften vokste også ut av disse lokalene og produksjonslokaler ble leid i både Hokksund og på Åmot i Modum. Nye produksjonslokaler ble bygget på Åmot og stod ferdig i 1970.

På slutten av 80-tallet solgte familiene Ervik og Kristiansen ELKO til utenlandske eiere for en betydelig sum.  Først halvparten til finske Ahlström OY i 1989 og resterende halvpart i 1994. Selskapet ble så senere solgt til Lexel Holding Norge AS og så videre til Schneider konsernet i 1999.  En konsekvens av utenlandsk eierskap ble som forventet at produksjonen gradvis ble flytte ut av landet frem til avviklingen av all produksjon i Norge i 2021.  

ELKO er i dag et ledende smarthus selskap som selger sine produkter i både Norge, Sverige og Finland. Selskapet er en integrert del av Schneider konsernet med over 500 ansatte på tvers av hele Norge og nærmere 1000 ansatte i Sverige. ELKO er kjent for å selge innovative produkter av høy kvalitet. 

## Referanser


## Eksterne lenker
*
Fredrik Herman Gade

**Fredrik Herman Gade** (født 12. august 1871 i Kristiania, død 20. februar 1943 ved Paris) var en norsk-amerikansk diplomat.

Han flyttet med familien til USA i 1888 der han tok bachelorgrad i Arts 1892 og Law (jus) fra Harvard University i 1895.  Derpå var han advokat i Chicago 1895–1900, samt ordfører i Lake Forest, en liten by i Lake County (Illinois) i tiden 1903–1906 og 1909–1910.  Etter unionsoppløsningen i 1905 ble han norsk konsul i Chicago før han i 1910 flyttet tilbake til Norge for å jobbe for Utenriksdepartementet.  Det tok ham to år å få tilkjempet seg sitt gamle statsborgerskap (Gadesaken), men i 1912 kunne han tiltre i utenrikstjenesten og fra 1918 som chargé d'affaires og senere minister i Rio de Janeiro i tiden 1919–1929.

Han var sønn av USAs konsul i Norge Gerhard Gade (1834–1909) og hans amerikansk-fødte kone Helen Rebecca Allyne.  De bebodde Frogner Hovedgård der Herman vokste opp.  Broren John Allyne Gade (1875–1955) bodde i USA, men hadde sterke bånd til Norge og donerte flere pengegaver til norske kulturminner. Herman giftet seg i 1897 med Alice Garfield King (1871–1938) fra Chicago. Vennen Roald Amundsen navnga i 1911 Alice Gade-fjellet på Dronning Maud Land etter datteren Alice (født 1899) som ektet byråsjef Egil Anker Morgenstierne Holmboe (1896–1986).  Sønnen Gerhard Gade (født 1898) ble også diplomat. Etter å ha gitt seg i utenrikstjenesten i 1929, bosatte Fredrik og Alice seg utenfor Paris, i slottet Château du Mesnil-Saint-Denis. Der huset Gade i 1940 eksilkongen Zog av Albania og hans ungarskfødte kone, dronning Geraldine; de hadde rømt fra Albania i 1939. Etter Gades død i 1943 ble det solgt til pennegründer Milton Reynolds fra Chicago som ville sette opp sitt Europa-kontor her.

## Utgivelser
* 
* *[http://urn.nb.no/URN:NBN:no-nb_digibok_2010110906014 Omordning av Utenrikstjenesten]*, 1912
* *Oversjøiske markeder*, 1913
* *[http://books.google.no/books?id=MpgmAQAAMAAJ&q=gade-saken&dq=gade-saken&hl=no&sa=X&ei=pjZNUtCgGoeW0AXbtICoDQ&ved=0CC8Q6AEwAA Gade-saken]*, 1914
* *Some reminiscenses of Theodore Roosevelt*, 1915

## Referanser
Yixuan, prins Chun

**Yixuan**, også kjent som den første **prins Chun** (kinesisk: 愛新覺羅·奕譞, pinyin:  *Àixīn Juéluó Yìxuān*, Wade-Giles: [Aisin-Gioro] *I-hsüan*, 醇親王, «førsteprins Chun»; født 16. oktober 1840 i Beijing i Kina, død 1. januar 1891 i Beijing), var en mandsjuisk prins i den keiserlige Aisin Gioro-slekten.

## Liv og virke
### Bakgrunn
Yixuan var  Han var Daoguang-keiserens syvende sønn, far til Guangxu-keiseren og farfar til den siste keiseren, Puyi. Moren var fru Uya (烏雅氏). Fire måneder etter at han var født ble fru Uya, en av konkubinene til Daoguang-keiseren, og som akkurat var blitt elevert til edelfru Lin (琳貴人), aå ytterliggere elevert til keiserlig konkubine Lin (琳嬪), en sjelden distinksjon. Fru Uyas raske oppstigen fortsatte radig, og hun ble konsort Lin (琳妃) og edelkonsort Lin (琳貴妃) i henholdsis 1842 og 1846. Da hun døde fikk hun en enda edlere posthum tittel av Tongzhi-keiseren, keiserlig edelkonsort Zhuangshun (莊順皇貴妃), og dermed selve keiserinnen nest i rang.

### Virke i Qing-styret
I februar 1850, etter Daoguang-keisserens død, ble Yixuans fjerde bror, Yizhu, etterfølger til tronen og ble kalt etter eranavnet han valgte, Xianfeng-keiseren. Yixuan ble regnet som prins av annen rang (*junwang*) og ble kjent som prins Chun (醇郡王). Han holdt en lav profil under Xianfeng-keiserens elleve år lange regjeringstid.

Yixuan medvirket i det statskupp som førte enkekeiserinnene Cixi og Ci'an og deres svoger Prins Gong til makten som den mindreårige Tongzhi-keiserens formynderråd høsten 1861. Deretter var Yixuans skjebne tett knyttet til enkekeiserinne Cixi. Da hennes sønn døde i 1875 adopterte hun Yixuans sønn Zaitian og utpekte ham til tronfølger under regjeringstittelen Guangxu. For å slippe å utføre kowtow for sin egen sønn var da Yixcuan nødsaget til å be om avskjed fra sine oppdrag i det indre hoff, noe som ble innvilget.

I 1880-årene var Yixuan involvert i oppbyggingen av Kinas flåte og i 1884 ble han sjef for admiralitetet. Yixuan dro rundt på inspekssjonsreiser til marinens verft langs kysten. Opprustningen skulle vise seg å ikke være tilstrekkelig, noe som skulle bli åpenbart få år etter Yixuans død, da Kina tapte mot japanske flåtestyrker. En vel utbredt historie om at store misler kom på avveie for å finansiere enkekeiserinnens byggeprosjekter, er imidlertid en baktalelse mot dem begge uten hold.  

Etter Yixuans død i 1891 fikk hans sønn Zaifeng arve tittelen *prins Chun* og han ble også prinseregent da hans sønn Puyi ble utvalgt til  ny keiser i 1908.

## Litteratur
* Jung Chang: *Empress Dowager Cixi: The Concubine who Launched Modern China*, Jonathan Cape: London, 2013, ISBN 9780224087438 
* Sterling Seagrave:  "Dragon Lady" ISBN 0-679-73369-8.
* Maria Warner: The Dragon Empress": Life and Times of Tz'u-Hsi, 1835
* Wan Yi, Wang Shuqing, Lu Yanzhen: *Daily life in the Forbidden City, 1908*. ISBN 0-670-81164-5.

## Referanser


## Eksterne lenker
*
Dalsbekken (Ski)

**Dalsbekken** i Ski kommune har utspring i Rullestadtjernet øst for Ski sykehus. Den kalles *Roåsbekken* ned til fallene nedenfor Roås gård. Bekken går under fylkesvei 152 og østfoldbanen ved Vabakken. Fra Roås renner bekken nordover vest for Langhus. Fra Furuset og ned til utløpet i Gjersjøen, danner bekken grense mellom kommunene Nordre Follo og Ås.

Der fylkesvei 156 i dag krysser bekken i høy bro, finnes også en eldre steinhvelvsbro for Den fredrikshaldske kongevei

I bekken er det regisrert både abbor og mort, men også ørret, ål og kreps. Området langs bekken er dessuten leveområde for en rekke fuglearter, herunder fossekall, vintererle, vendehals og flere sangere.

## Se også
* Liste over elver i Akershus

## Referanser
P3nyheter

***P3nyheter*** er et norsk nyhetsprogram som har gått på NRK Radio siden 1996. Programmet sendes på P3 og mP3 og går flere ganger daglig, men hyppigst på formiddager. Sendingenes lengde variere fra to til fem minutter. Den har et kortfattet og ungdommelig preg med musikk i bakgrunnen. 

Programmet er laget av Nyhetsavdelingen på Tyholt i Trondheim. 

P3nyheter startet opp i november 1996, da under navnet *P3 16*. Sendingen gikk én gang daglig, kl 16 (derav navnet). Redaksjonen den gang bestod av Ellen Ingunn Andersen (vaktsjef), Elin Fredriksen, Tommy Hansen og Stig Hernes. På slutten av 1990-tallet ble programmet utvidet med to sendinger som gikk kl 13 og 16, der første sendingen fikk navnet *P3 13*. Den første sendingen varte i 5 minutter mens den kl 16 varte i 10 minutter. På midten av 2000-tallet ble konseptet ytterligere videreutviklet. Det ble nyheter hver time, og programmet byttet navn til* P3nyheter*. Aktualitetsmagasinet ''P3 NÅ'' sprang ut av programkonseptet og erstattet lagt på vei sendingen som gikk kl 16. *P3 NÅ* var imidlertid mye lengre een *P3 16* og inneholdt debattsekvenser. 

Programposten var tidlig ut med å viderebringe nyhetsformidling på alternative plattformer som Instagram, Twitter og Snapchat.

## Utmerkelser
I 2013 og 2016 vant programmet prisen for årets nyhetsbulletin ved Prix Radio.

## Referanser
Christopher Ondaatje

**Christopher Ondaatje** (født 22. februar 1933 på Sri Lanka) er en srilankisk-født kanadisk-britisk aksjemegler, eventyrer og forretningsmann. Ondaatje var deltaker på bobsleigh-laget for Canada i 1964 under Vinter-OL i Innsbruck, Østerrike. Ondaatje er den eldre broren til den kjente forfatteren Michael Ondaatje.

Ondaatje er også en fremtredende filantrop, og har donert mye penger til flere forskjellige veledige organisasjoner. I 2000 donerte Ondaatje to millioner britiske pund til det britiske Labour Party. Ondaatje forlot næringslivet i Toronto i 1995, og flyttet fra Canada til Storbritannia, og begynte en karriere som filantrop og eventyrer. Han reiste mye gjennom India og Afrika, og han publiserte flere bøker om sine mange opplevelser. Ondaatje ble utnevnt til Knight Bachelor av den britiske dronningen i 2003 for sitt mangeårige filantropiske arbeid. Han ble også tildelt Order of the British Empire i 2000, og han har blitt tildelt Canadas høyeste sivile utmerkelse Order of Canada. Ondaatje ble valgt til æresmedlem av Royal Society of Literature i 2003. 

## Referanser


## Eksterne lenker
*
Hans Guttorm

**Hans Guttorm** (*samisk: Márgget Biret Hánsa*) (født 26. juni 1927, død 25. september 2013) var en samisk politiker fra Karasjok.

Guttorm arbeidet som yrkes- og utdanningsveileder og Distriksarbeidssjef i Finnmark, men var utdannet ingeniør fra Sverige i 1957.

## Politikeren Hans Guttorm
Hans Guttorms politiske prosjekt gjennom store deler av sitt voksne liv var å styrke skole- og utdanningstilbudet til samisk og norsk ungdom i Finnmark. Det ble etterhvert hans yrke innen Arbeidsmarkedsetaten i Finnmark. Han arbeidet også for å styrke samisk kultur og samfunnsliv. Han deltok i etableringen av sameforeningene i Oslo, Karasjok og Kautokeino og mottok i 2004 Samerådets ærespris for sitt mangeårige og mangfoldige arbeid for det samiske samfunnet.

Gjennom sitt politiske arbeid i sameforeningene og Sápmeláš Álbmotlihttu/Samefolkets Liste var Hans Guttorm sentral for utviklingen av det som senere ble de to samiske partier Norske Samers Riksforbund (NSR) og Samefolkets parti.

## Verv
Hans Guttorm ble valgt som representant Karasjok valgkrets for Sápmeláš Álbmotlihttu/Samefolkets Liste til det første sametinget i perioden 1989–1993. I Sametinget deltok han i organisasjonskomitéen, som fastsatte Sametingets organisering og arbeidsorden. I 1990 ble han leder for Sametingets hovedkomité for organisasjons- og konstitusjonsspørsmål og nestleder i Sametingets møtelederskap i 1991. I 1992 ble Guttorm leder for Sametingets hovedkomitéen for organisasjonssaker.

I perioden 1995-1997 var han leder av Samisk Utviklingsfond.

I 1965 ble Hans Guttorm valgt som kommunestyrerepresentant i Karasjok for Samefolkets Liste (SL), og ble da også  
SLs representant i fylkestinget. Da Samefolkets Liste stilte til fylkestingsvalg i 1979 med eget politisk fylkesprogram, ble Guttorm valgt inn på nytt. Hans Guttorm var også ordfører i Karasjok i periodene 1972–1975, samt 1980–1981.

Guttorm hadde dessuten også styreverv i Samisk utdanningsråd, Samisk videregående skole og Det rådgivende kontaktutvalg for Direktoratet for naturforvaltning.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* NRK Sápmi: Hans Guttorm er død
* Samisk skolehistorie 2: Hans Guttorm
* NSD: Fra Oslo SáB/SfPs valgprogram 2003 
* NSR: Minneord for Hans Guttorm 
* NSD Forvaltningsdatabasen: Hans Guttorm 

## Eksterne lenker
*
Norges ambassade i Brasília

**Norges ambassade i Brasília** er en norsk utenriksstasjon. Ambassaden huser den norske ambassadør til Brasil samt til Surinam og Guyana, og hans stab. Den holder til på Avenida das Nações i Brasília. 

Inntil ambassaden ble flyttet til den nybygde hovedstaden Brasília, hadde Norge sin ambassade i Rio de Janeiro, der man i dag har et generalkonsulat. Ellers er her honorære konsulater i byene Belém, Curitiba, Fortaleza, Manaus, Porto Alegre, Natal, Rio Grande, Salvador, Santos og São Paulo.

## Sendemenn og ambassadører
*1919–1928 Fredrik Herman Gade 
*1928–1936 Johan Wilhelm Michelet
*1937–1941 Nicolai Aall, den første med sideakkreditering til Venezuela, Colombia og Ecuador
*1941–1945 Ludvig Aubert
*1945–1947 Torbjørn Leopold Seippel
*1951–1955 Henrik Andreas Broch, også til Colombia og Venezuela
*1955–1960 Nils Anton Jørgensen, sendemann med rang av minister
*1960–1962 Johan Zeier Cappelen
*1962–1965 Knut Thommessen
*1966–1969 Sven Brun Ebbell
*1969–1975 Thorleif Lintrup Paus
*1975–1980 Peter Michael Motzfeldt
*1981–1987 Per Conradi Prøitz
*1987–1993 Sigurd Endresen
*1993–1997 Herberth Linder
*1997–2002 Liv Agnes Kerr
*2002–2007 Jan Gerhard Lassen
*2007–2012 Turid Bertelsen Rodrigues Eusébio, også til Surinam
*2012–2018 Aud Marit Wiig
*2018–2021 Nils Martin Gunneng
*2021- Odd Magne Ruud

## Eksterne lenker
* 
*
Wasseiges

**Wasseiges** er en kommune i provinsen Liège i Belgia. Kommunen består av fire delkommuner: Wasseiges, Acosse, Ambresin og Meeffe. Elva Mehaigne renner gjennom kommunen.

## Referanser


## Eksterne lenker
*
Sandnes svømme- og livredningsklubb

**Sandnes Svømme- og Livredningsklubb** (stiftet 15. august 1927) er en svømmeklubb fra Sandnes med rundt 900 medlemmer, hvorav ca 80-100 konkurransesvømmere. I tillegg til konkurransesvømming driver klubben en stor svømmeskole for barn basert på Norges Svømmeskole. 

Trener per 2023 er Helge Ihle. 

## Kjente utøvere
* Linda Skar

## Referanser


## Eksterne lenker
*
Metallactulus

***Metallactulus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Ganske små (gjerne rundt 10–20 millimeter), mørke hjortebiller. Kroppen er avlang og parallellsidig, gjerne med litt matt metallisk glans, kraftig punktert. Hos denne slekten er det forholdsvis liten forskjell i utseende mellom kjønnene, men hannene har noe større mandibler (kjever) enn hunnene.

## Levevis
Larvene utvikler seg i råtne trestammer.

## Utbredelse
To av artene lever på øyer i Sørøst-Asia: Filippinene, Taiwan, Sulawesi og Molukkene. De tre andre artene, som kanskje ikke bør regnes til denne slekten, lever alle på Karolinene i Stillehavet.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten ***Metallactulus*** Ritsema, 1881
******** *[[Metallactulus bennigseni]]* Boileau, 1910 - hører kanskje ikke til her, Karolinene
******** *[[Metallactulus carolinensis]]* (Arrow, 1939) - hører kanskje ikke til her, Karolinene
******** *[[Metallactulus dublonensis]]* (Arrow, 1939) - hører kanskje ikke til her, Karolinene
******** *[[Metallactulus jucundus]]* de Lisle, 1970 - Filippinene
******** *[[Metallactulus mizunumai]]* (Fujita, 2010)
******** *[[Metallactulus parvulus]]* (Hope & Westwood, 1845) - Taiwan, Filippinene, Sulawesi og Molukkene
******** *[[Metallactulus yuukae]]* (Bartolozzi & Nagai, 2017)

## Eksterne lenker
* 
* Oversikt over artene
* Bildegalleri
Red Hot Picker (album)

***Red Hot Picker*** er et musikkalbum av Jerry Reed som ble utgitt oktober 1975. Reed komponerte fem sanger selv til dette albumet; hvorav «Bake» og «Reedology» var instrumentaler. Produsenter var Chet Atkins og Reed. Innspillingene spant seg fra februar – juli 1975.

## Sporliste
### Side 1
# «You Got a Lock on Me» (Jerry Reed Hubbard) – 2:48 – (innspilt 7. juli 1975)
# «Boogie King» (Jerry Reed Hubbard) – 2:39 – (innspilt 7. februar 1975)
# «Lovin' Someone» (Richard Supa) – 2:54 – (innspilt 7. februar 1975)
# «Little Things» (Jerry Reed Hubbard) – 2:03 – (innspilt 7. juli 1975)
# «Bake» (Jerry Reed Hubbard) – 2:35 – (innspilt 9. juli 1975)

### Side 2
# «Papa's Knee» (Richard Supa) – 3:22 – (innspilt 9. juli 1975)
# «The Coin Machine» (Dick Feller)– 3:03 – (innspilt 9. juli 1975)
# «Red Hot Picker» (John Knowles) – 2:14 – (innspilt 9. juli 1975)
# «Reedology» (Jerry Reed Hubbard) – 2:57 – (innspilt 7. juli 1975)
# «To Love You» (Dick Feller) – 2:26 – (innspilt 9. juli 1975)

## Musikere og instrumenter

*Jerry Reed: vokal, gitar
*Paul Yandell: gitar
*John Christopher: gitar
*Billy Sanford: gitar
*Ray Edenton: gitar
*Jerry Shook: gitar
*Mark Casstevens: banjo
*Terry McMillan: munnspill
*Randy Goodrum: piano
*Henry Strzelecki: bass
*Jim Johnson: bass
*Larrie Londin: trommer
*Ty Corbett: trommer
*Kenny Penny: fele
*Tommy Williams: fele
*Stephanie Woolf: fiolin
*Steven Smith: fiolin
*Brenton Banks: fiolin
*Pamela Sixfin: fiolin
*George Binkley: fiolin
*Carl Gorodetzky: fiolin
*Gary Vanosdale: bratsj
*Marvin Chantry: bratsj

## Referanser
Friidrett under Sommer-OL 1920 – 800 meter menn

**800 meter** for menn var en av løpøvelsene i friidrett under Sommer-OL 1920 i Antwerpen. Det var sjette gangen distansen var med på det olympiske programmet. Førti deltakere fra sytten nasjoner deltok på 800 meter som ble avviklet i perioden 15. til 17. august 1920.

## Rekorder

Gjeldende rekorder før lekene i 1920:

## Resultater

### Kvartfinaler
De fire beste løperne fra hver kvartfinale gikk videre til semifinale.

**Kvartfinale 1**

**Kvartfinale 2**

**Kvartfinale 3**

**Kvartfinale 4**

**Kvartfinale 5**

### Semifinaler
De tre beste løperne fra hver semifinale gikk videre til semifinale.

**Semifinale 1**

**Semifinale 2**

**Semifinale 3**

### Finale

## Eksterne lenker
* Resultater og profilside  på sports-reference.com
Smørsgård

**Smørsgård** er ei bygd i Sørreisa kommune i Troms. Bygda ligger ved sørsiden av Reisafjorden og 1,5 kilometer nord for den større bygda Skøelv. Smørsgård ligger langs fylkesvei 211 som går mellom Skøelv og Brøstadbotn, kommunesentret i Dyrøy kommune.

## Grunnkrets
Smørsgård grunnkrets ligger nordvest i Sørreisa kommune, på strekningen fra veikrysset i Skøelv til kommunegrensa mot Dyrøy. Noe av bebyggelsen ligger i selve Skøelv, mens mesteparten av innbyggerne bor i bygda Smørsgård. Grunnkretsen innbefatter dessuten de mindre grendene Sildvika, Innervika, Yttervika og Bjørga. Den 1180 meter lange Bjørgatunnelen på fylkesvei 211, ligger i sin helhet innenfor grunnkretsens grenser. Smørsgård grunnkrets har et areal på 14,15 km² og ligger i Delområde Sørreisa sør.

Innbyggertall: